**д о к л а д**

***за ДЕЙНОСТТА НА ОБЛАСТНА ДИРЕКЦИЯ „ЗЕМЕДЕЛИЕ” – СОФИя ОБЛАСТ***

***ЗА 2019 ГОДИНА***

**съдържание**

|  |  |
| --- | --- |
| **І. РАСТЕНИЕВЪДСТВО** | 4 |
| 1.1. Обща характеристика на Софийска област | 4 |
| 1.2. Площ на земеделските земи | 4-6 |
| 1.3. Основни видове отглеждани култури, площи, средни добиви и сравнителни данни | 6-7 |
| **II. ЖИВОТНОВЪДСТВО** | 7-9 |
| 2.1. Основни и приоритетни направления в животновъдството през 2019 г. | 7-8 |
| 2.2. Брой животни по видове в Софийска област за 2019 г. | 8-9 |
| **III. ДЕЙНОСТ НА ГЛАВНА ДИРЕКЦИЯ“АГРАРНО РАЗВИТИЕ** | 10-31 |
| 3.1. Извършване на регистрация на заявления за подпомагане по схеми и мерки за директни плащания | 10-12 |
| 3.2. Схема за държавна помощ под формата на отстъпка от стойността на акциза върху газьола, използван в първичното селскостопанско производство | 12-13 |
| 3.3 Извършване на специализирани проверки на физически блокове | 13-14 |
| 3.4. Прием на възражения срещу обхват на проект на специализиран слой ”Площи, допустими за подпомагане за кампания - 2019 година” | 14-15 |
| **2. ПОЗЕМЛЕНИ ОТНОШЕНИЯ И УПРАВЛЕНИЕ НА ЗЕМЕДЕЛСКИТЕ ЗЕМИ ОТ ДЪРЖАВНИЯ ПОЗЕМЛЕН ФОНД** | 15-20 |
| 2.1. Промяна на предназначението на земеделските земи за неземеделски нужди по реда на Закона за опазване на земеделските земи. | 15 |
| 2.2. Издаване на становища по реда на Наредба №19/25.10.2012 г. за строителство в земеделските земи без промяна на предназначението им | 15 |
| 2.3. Сключване на споразумения и извършване на разпределения по реда на чл.37 в и чл. 37 ж от Закона за собствеността и ползването на земеделските земи | 15-17 |
| 2.4. Изплащане на сумите за ползване на земеделски земи т.н. „бели петна” по реда на чл.37в от ЗСПЗЗ. | 17-20 |
| 2.5. Управление на земеделските земи от Държавния поземлен фонд | 20 |
| 2.6. Постановяване на решения за възстановяване правото на собственост по реда на чл.33, ал.6 от ЗСПЗЗ и чл.11, ал.1 от ЗВСГЗГФ | 20 |
| **3. ДЕЙНОСТИ СВЪРЗАНИ С МОНИТОРИНГ НА ПАЗАРА НА ЗЪРНО** | 20-22 |
| **4. ДЕЙНОСТИ СВЪРЗАНИ С ПРИЛАГАНЕ НА ЗАКОНА ЗА РЕГИСТРАЦИЯ И КОНТРОЛ НА ЗЕМЕДЕЛСКАТА И ГОРСКАТА ТЕХНИКА** | 22-24 |
| **5. ДЕЙНОСТИ СВЪРЗАНИ С ПРИЛАГАНЕ НА НАРЕДБА №3/29.01.1999 Г. ЗА СЪЗДАВАНЕ И ПОДДЪРЖАНЕ НА РЕГИСТЪР НА ЗЕМЕДЕЛСКИТЕ СТОПАНИ** | 24-25 |
| **6.ДЕЙНОСТИ СВЪРЗАНИ С ПРИЛАГАНЕ НА ЗАКОНА ЖИВОТНОВЪДСТВОТО И ЗАКОНА ЗА ПЧЕЛАРСТВОТО** | 25 |
| **7. ПЕРИОДИЧНИ ПОЛСКИ ОБСЛЕДВАНИЯ НА ПОСЕВИТЕ И НАСАЖДЕНИЯТА И УСТАНОВЯВАНЕ НА ЩЕТИ ВСЛЕДСТВИЕ НА ПРИРОДНИ БЕДСТВИЯ ИЛИ НЕБЛАГОПРИЯТНИ КЛИМАТИЧНИ УСЛОВИЯ.** | 25-27 |
| **8. ХИДРОМЕЛИОРАЦИИ** | 27 |
| **9. АГРОСТАТИСТИКА** | 27-28 |
| **10. ПРЕДОСТАВЕНИ АДМИНИСТРАТИВНИ УСЛУГИ ПРЕЗ 2019г. СВЪРЗАНИ С ПРИЛАГАНЕ НА НАРЕДБА №49/05.11.2004Г. ЗА ПОДДЪРЖАНЕ НА КАРТАТА НА ВЪЗСТАНОВЕНАТА СОБСТВЕНОСТ** | 28-29 |
| **11. КООРДИНАЦИЯ НА ВЗАИМОДЕЙСТВИЕТО НА ОБЛАСТНА ДИРЕКЦИЯ „ЗЕМЕДЕЛИЕ” – СОФИЯ ОБЛАСТ С ОСТАНАЛИТЕ ВТОРОСТЕПЕННИ РАЗПОРЕДИТЕЛИ С БЮДЖЕТНИ СРЕДСТВА И ПРЕДСТАВИТЕЛИ НА МЕСТНАТА И ИЗПЪЛНИТЕЛНА ВЛАСТ** | 29-31 |
| **12. ПОДДЪРЖАНЕ НА ЕЛ.СТРАНИЦА НА ОД”ЗЕМЕДЕЛИЕ”-СОФИЯ ОБЛАСТ** | 31 |
| **IV. ДЕЙНОСТИ НА ДИРЕКЦИЯ „АДМИНИСТРАТИВНО-ПРАВНА, ФИНАНСОВО-СТОПАНСКА И ЧОВЕШКИ РЕСУРСИ”** | 31-32 |
| **V. ОБОБЩЕНИ ИЗВОДИ ЗА РАЗВИТИЕ НА ЗЕМЕДЕЛИЕТО В СОФИЙСКА ОБЛАСТ** | 33 |
|  |  |

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**ОБЩА ХАРАКТЕРИСТИКА НА СОФИЙСКА ОБЛАСТ**

Софийска област е разположена в централната част на Западна България и се простира на площ от 7020,21 кв. км. От гледна точка на територията, която заема, Софийска област е втора по големина в страната след Бургаска област.  На територията ѝ се разполагат общините Антон, Божурище, Ботевград, Годеч, Горна Малина, Долна баня, Драгоман, Елин Пелин, Етрополе, Златица, Ихтиман, Копривщица, Костенец, Костинброд, Мирково, Пирдоп, Правец, Самоков, Своге, Сливница, Чавдар и Челопеч.

Надморската височина в Софийска област варира от 350 до 2925 метра, което обуславя и широкото разнообразие на почви и климатични фактори. Почвените типове са няколко вида – канелени горски, сиви горски, чернозем–смолници, кафяви горски, алувиално–ливадни и делувиално–ливадни. Климатът е умерено–континентален и се характеризира със сравнително студена зима, прохладна пролет, не много горещо лято и мека есен. Високите котловинни полета предполагат добри условия за интензивно земеделие, но континенталният характер на климата ограничава редица дейности и налага като основни животновъдството – отглеждане на дребен и едър рогат добитък, зърнопроизводство и фуражопроизводство.

**І. РАСТЕНИЕВЪДСТВО**

* 1. **Площ на земеделските земи**

Общата използвана селскостопанска площ на Софийска област е 4 762 265,70 дка,. В нейния състав са включени и естествени ливади, пасища, мери – 1655 970,10 дка.

Трайните насаждения са 12 595 дка, в т.ч. вишни – 2500 дка, сливи – 2172 дка, ябълки – 1121 дка, малини – 2873 дка и 259 дка ягоди.

Етерично-маслените култури са разположени на площ от 5549 дка, в т.ч. лавандула- 823,6 дка и маслодайна роза – 1082,5 дка.

Природните условия за развитие на земеделието в Софийска област се обуславят от преобладаващия планински и полупланински релеф – силно надробени физически блокове и парцели. Най-голям дял от обработваемата земя в Софийска област заемат зърнено-житните култури. С най-голям относителен дял от зърнено-житните култури е пшеницата. Картофите също заемат съществен дял от обработваемата земя не само в областта, но и в страната. Съсредоточени са в общините Самоков, Ихтиман и Копривщица.

В Областна дирекция „Земеделие” – София област се поддържа информация от база данни за засетите площи, реколтирани площи и среден добив.

Приложение 1. Разпределение на отглежданите културите по видове през 2019 г. спрямо предходните години по данни на оперативната информация.

|  |  |  |  |
| --- | --- | --- | --- |
|  | **2017**  **дка** | **2018**  **дка** | **2019**  **дка** |
| Пшеница | 172062 | 207216 | 171 905 |
| Ечемик | 10682 | 15195 | 12182 |
| Ръж | 7942 | 10846 | 8150 |
| Тритикале | 9485 | 8076 | 5416 |
| Маслодайна рапица | 10328 | 14502 | 13157 |
| Слънчоглед | 117109 | 75586 | 72000 |
| Шарен слънчоглед | 3510 | 900 | 2850 |
| Царевица | 24131 | 13653 | 17160 |
| Картофи | 23403 | 12415 | 15530 |

Изменението на засетите площи през 2019 г. в сравнение с предходните две години е представено в Диаграми 1- 5.

Площите, засети с пшеница през 2019 г. са намалени спрямо засетите през 2018 г. със 17 %, а тези с ечемик с 19,8%.

Наблюдава се намаление на площите, засети със слънчоглед, съответно с 4,8 %. Увеличение има при площите, засети с царевица – 25,7%.

Площите с картофи са увеличени с 25 %.

Диаграма 1.

Диаграма 2.

Диаграма 3.

Диаграма 4.

Диаграма 5.

1.2 Анализи, добиви и изводи за развитие на растениевъдството в областта.

Под влияние на пазарните фактори се наблюдава тенденция на увеличение на площите засети с пшеница.

При пшеницата средния добив е увеличен с 20,6% спрямо 2018 година, а при ечемика увеличението на средния добив е с 18,1%. Средният добив при слънчогледа има увеличение с 5%. Поради благоприятните условия по време на вегетацията и прибиране на реколтата се наблюдава увеличение на средния добив при царевицата със 14,2%.

Средният добив при картофите е увеличен с 10,8 % спрямо 2018 година.

**Приложение 2**. Сравнителни стойности на средните добиви в кг/дка на някои от видовете отглеждани култури по години в Софийска област**.**

|  |  |  |  |
| --- | --- | --- | --- |
| **Култури** | **Ср. добив**  **кг/дка**  **2017 г.** | **Ср. добив**  **кг/дка**  **2018 г.** | **Ср. добив**  **кг/дка**  **2019г.** |
| Пшеница | 392 | 282 | 340 |
| Ечемик | 336 | 265 | 313 |
| Слънчоглед | 197 | 200 | 210 |
| Царевица | 179 | 372 | 425 |
| Картофи | 1855 | 1329 | 1473 |

Средни добиви по години и култури в Софийска област, кг/дка

Диаграма 6.

Средни добиви по години на картофи в Софийска област

Диаграма 7.

**II. ЖИВОТНОВЪДСТВО**

Говедовъдните обекти са 1650 бр., в които се отглеждат 25 511 бр. говеда. В 16 животновъдни обекта се отглеждат 670 бр. биволи. Животновъдните обекти на дребните преживни животни /ДПЖ/ са 2266 бр., в които се отглеждат 75256 броя животни, 515 животновъдни обекта с еднокопитни животни, в които се отглеждат 6 612 броя коне. В 591 регистрирани пчелина се отглеждат 16440 броя пчелни семейства. В 110 животновъдни обекта се отглеждат 6202 бр. свине. В 280 животновъдни обекта се отглеждат 364 хиляди броя птици.

Политиката на Министерство на земеделието, храните и горите през изтеклия период за отрасъла е насочена към защита интересите на земеделските стопани, използвайки различни финансови инструменти и административни облекчения.

Животновъдството e приоритетeн сектор на Областна дирекция “Земеделие“ – София област с който цели да се постигне ръст на отглежданите животни и животновъдната продукция, повишаване доходите и жизнения стандарт на фермерите, производство на качествена и безопасна за здравето на потребителите храна, постигане на по-висока ефективност на производството и икономическа стабилност.

В Софийска област се отглеждат 25511 говеда, което е с 9% по-малко от 2018 година.

Наблюдава се закриване на животновъдни обекти, които не отговарят на изискванията на Закона за ветеринарномедицинската дейност.

Тенденция в запазването на броя на животните от месодайното направление се дължи от една страна на високите ставки за участие по схемите за обвързана подкрепа (в т.ч. схеми за месодайни крави и животни под селекционен контрол), от друга, на намаление на броя на млечните крави, което е свързано с ниските изкупни цени на млякото и квалифицирана работна ръка в сектора.

Броят на биволите е увеличен с 6,5 %. Овцете са намалели с 9,3%, а козите със 23,3 % спрямо 2018 година.

Птиците са намалели с 6,5 %. Птицевъдството е концентрирано в седем основни ферми за производство на пилета-бройлери и яйца за консумация в община Костинброд. Фактор за положително развитие на сектора е стартиралата схема на държавна помощ за реализиране на доброволно поети ангажименти за хуманно отношение към птиците (както за угояване, така и за яйценосно направление) за период от пет години. Подпомагане получават както големи, високо модернизирани птицевъдни обекти, така и по-малки ферми, осигуряващи производство на яйца и птиче месо.

Софийска област има дългогодишни традиции при производството на мед и пчелни продукти, предпоставка за което са разнообразната и богата медоносна растителност. Благоприятно влияние оказват и подходящите природни, климатични и екологични условия, които допринасят за постепенното увеличаване на добива на тези продукти през годините.

Пчеларството осигурява алтернативна заетост на населението в планинските райони, осигуряваща допълнителни доходи. Наблюдава се тенденция на увеличаване на броя на пчелните семейства, което е свързано с участие на пчеларите в Националната пчеларска програма и засиления интерес към производство на биологичен мед.

**Приложение 3**. Брой животни в Софийска област за 2017-2019 година

|  |  |  |  |  |
| --- | --- | --- | --- | --- |
| Вид животни | Мярка | Наличен брой животни  2017 г. | Наличен брой животни  2018 г. | Наличен брой животни  2019 г. |
| Говеда | брой | 25 414 | 27 855 | 25 511 |
| Биволи | брой | 540 | 629 | 670 |
| Овце | брой | 67 886 | 71 620 | 64 967 |
| Кози | брой | 13 517 | 13 405 | 10 289 |
| Свине | брой | 4 632 | 7 298 | 6 202 |
| Птици | брой | 486 000 | 387000 | 364 000 |
| Пчелни семейства | брой | 18 085 | 15 062 | 16 440 |

Отглеждани животни по видове през 2019 г. и изменението им спрямо предходни години.

Диаграма 8.

Диаграма 9.

Диаграма 10.

Диаграма 11.

Диаграма 12.

**III. ДЕЙНОСТ НА ГЛАВНА ДИРЕКЦИЯ“АГРАРНО РАЗВИТИЕ“**

1.Дейности, свързани с поддържане и актуализиране на база данни в Интегрираната система за администриране и контрол ИСАК

**1.1. Извършване на регистрация на заявления за подпомагане по схеми и мерки за директни плащания**

През изминалата година земеделските стопани подаваха заявления за подпомагане за директни плащания по схеми за единно плащане на площ /СЕПП/, преразпределително плащане, плащане за селскостопански практики, които са благоприятни за климата и околната среда, млади земеделски стопани, дребни земеделски стопани, обвързано с производството подпомагане. Приложими схеми бяха : за земеделска земя на хектар, за говеда, необвързана с производството преходна Национална помощ за овце майки и/или кози-майки /обвързана с производството/.

Нотифицирани схеми за обвързано с производството подпомагане бяха: за подпомагане на млечни крави, месодайни крави или юници, млечни крави или месодайни крави под селекционен контрол, млечни крави, овце-майки и кози-майки в планински райони и схема за биволи, обвързана с производството. Земеделските стопани получават директни плащания за обработваните от тях площи, само ако имат правно основание за ползването им. В общинските служби по земеделие беше създадена необходимата организация за регистриране в специализиран софтуер, свързан с ИСАК на правните основания до 15 февруари. За земеделски имоти, държавна и общинска собственост, за които е започнала процедура по предоставянето им за ползване за стопанската 2019-2020 г., регистрацията беше в сроковете за подаване на заявления за подпомагане. Ползвателите на земеделски земи, т.н. „бели петна“ включени в споразумения по реда на чл.37в и чл.37ж от Закона за собствеността и ползването на земеделските земи се ползват от правно основание за ползването им след заплащане на дължимите суми. Информация за регистрираните правни основания и процентното им съотношение в сравнение с 2018 г. е представена в Приложение 4.

**Приложение 4**

|  |  |  |  |
| --- | --- | --- | --- |
|  | **Регистрирани договори за наем и аренда 2018 г.**  **(брой)** | **Регистрирани договори за наем и аренда 2019 г.**  **(брой)** | **Изменение**  **2019/2018 г.**  **(%)** |
| Костинброд | 7250 | 5500 | -24,1 |
| Божурище | 4027 | 4074 | 1,2 |
| Ботевград | 5379 | 8132 | 51,2 |
| Годеч | 5011 | 5032 | 0,4 |
| Драгоман | 4796 | 4850 | 1,1 |
| Елин Пелин | 6734 | 8964 | 33,1 |
| Горна Малина – офис | 3882 | 5236 | 34,9 |
| Етрополе | 707 | 687 | -2,8 |
| Ихтиман | 6842 | 6936 | 1,4 |
| Копривщица | 872 | 941 | 7,9 |
| Костенец | 3489 | 5948 | 70,5 |
| Пирдоп | 9172 | 10538 | 14,9 |
| Правец | 5058 | 5130 | 1,4 |
| Самоков | 9047 | 8385 | -7,3 |
| Своге | 2073 | 2270 | 9,5 |
| Сливница | 4376 | 4298 | 1,8 |
| **Общо** | **78 715** | **81 421** | **3,4** |

През 2019 г. земеделските стопани подаваха заявления за подпомагане с удължен срок до 23 май без санкция за късно подаване и с възможност да подават нови заявления или да извършват корекции по вече подадени до 10 юни включително. В ИСАК са регистрирани 3235 броя заявления. Общият размер декларирани площи е 112604.08 ха. Информация за подадените заявления, очертаните площи и процентното им изменение в сравнение с 2018 г. e представeна в Приложения 5 и 6.

**Приложение 5**

|  |  |  |  |
| --- | --- | --- | --- |
| **Община** | **Заявления**  **Директни плащания 2018г. (брой)** | **Заявления**  **Директни плащания 2019г. (брой)** | **Изменение**  **2019/2018 г.**  **(%)** |
| Антон | 65 | 65 | 0 |
| Божурище | 85 | 81 | -4,71 |
| Ботевград | 265 | 241 | -9,1 |
| Годеч | 241 | 229 | 5 |
| Горна Малина | 80 | 77 | -3,75 |
| Долна баня | 89 | 85 | -4,49 |
| Драгоман | 145 | 141 | -2,76 |
| Елин Пелин | 162 | 152 | -6,17 |
| Етрополе | 145 | 132 | -8,97 |
| Златица | 64 | 60 | -6,25 |
| Ихтиман | 203 | 203 | 0 |
| Копривщица | 250 | 234 | -6,4 |
| Костенец | 144 | 138 | -4,17 |
| Костинброд | 171 | 158 | -7,6 |
| Мирково | 48 | 46 | -4,17 |
| Пирдоп | 99 | 94 | -5,05 |
| Правец | 97 | 95 | -2,06 |
| Самоков | 645 | 613 | -4,96 |
| Своге | 207 | 191 | -7,73 |
| Сливница | 166 | 156 | -6,02 |
| Чавдар | 29 | 26 | -10,34 |
| Челопеч | 18 | 18 | 0 |
| **Общо** | **3 418** | **3 235** | **-5,35** |

Диаграма 13.

Диаграма 14.

**Приложение: 6**

|  |  |  |  |
| --- | --- | --- | --- |
| **Административна**  **структура** | **Площ**  **Директни плащания 2018 г.(ха)** | **Площ**  **Директни плащания 2019 г.(ха)** | **Изменение**  **2019/2018 г.**  **(%)** |
| ОД „Земеделие”-София област | 111 337,86 | 112 604,08 | 1,14 |

Диаграма 15.

- Схемите за обвързаната подкрепа имат приоритетно значение в Програмата за развитие на селските райони. В тази връзка земеделските стопани е необходимо да изпълнят поетите ангажименти като реализират определено количество продукция. В изпълнение на заповед № РД – 09 - 736/25.07.2019 г. на МЗХГ, съвместно с експерти от Регионален технически инспекторат /РТИ/ София град е извършена проверка на бенефициент „Нитротен – Агро “. Констатациите от проверката са отразени в доклад на експертите до Директора на дирекция „ТИ“ на ДФ „Земеделие“ гр. София, г-жа Снежана Ангелова. ОД „Земеделие“ – София област е изпратила доклад до дирекция „Директни плащания и идентификация на земеделски парцели“, съгласно т. 7 от заповед № РД – 09 - 736/25.07.2019г. на МЗХГ.

1.2. Схема за държавна помощ под формата на отстъпка от стойността на акциза върху газьола, използван в първичното селскостопанско производство

Мярката представлява схема за подпомагане на земеделски стопани, регистрирани по реда на Закона за подпомагане на земеделските производители, и цели създаване на облекчени условия за използваното от тях гориво за механизирани дейности в първичното селскостопанско производство, чрез прилагане на намалена акцизна ставка на газьола. Максимално допустимото количество газьол в литри, за което може да се възстанови част от стойността на акциза, се изчислява по реда на Методика за определяне на индивидуалните годишни квоти въз основа на допустимите за подпомагане площи и/или установените животни от Интегрираната информационна система на БАБХ след извършване на проверките по чл. 37 от ЗПЗП.

Закупуването на газьола се доказва с фактури. Фактурите следва да бъдат издадени на регистрирания земеделски стопанин, който кандидатства за помощта. Чрез това изискване се доказва, че кандидатите са заплатили акциз върху закупеното гориво, което е използвано за механизирани дейности в първичното селскостопанско производство. През 2019 г. се заявява за възстановяване акциз по фактури за закупен газьол през 2018 г.

За всеки земеделски стопанин се определя индивидуална годишна квота в литри, която е по-ниската от:

* максимално допустимото количество газьол, и
* количеството закупен газьол по фактури.

В общинските служби по земеделие беше създадена необходимата организация за приемане на заявления по схемата за държавна помощ под формата на отстъпка от стойността на акциза върху газьола, използван в първичното селскостопанско производство, приложени с опис и копия на фактури за закупен газьол и регистрирането им в специализиран софтуер, свързан с ИСАК. Информация за подадените заявления по схемата и процентното им изменение в сравнение с 2018 г. е дадена в Приложение 7.

**Приложение 7**

|  |  |  |  |  |
| --- | --- | --- | --- | --- |
| **Общинска служба по земеделие** |  | **Заявления**  **Газьол**  **2018г. (брой)** | **Заявления**  **Газьол**  **2019г. (брой)** | **Изменение**  **2019/2018 г.**  **(%)** |
| Костинброд |  | 9 | 10 | 11 |
| Божурище |  | 17 | 18 | 5,9 |
| Ботевград |  | 20 | 22 | 10 |
| Годеч |  | 6 | 9 | 50 |
| Драгоман |  | 8 | 12 | 50 |
| Елин Пелин |  | 16 | 25 | 56,2 |
| Горна Малина офис |  | 15 | 18 | 20 |
| Етрополе |  | 3 | 4 | 33,3 |
| Ихтиман |  | 26 | 32 | 23 |
| Копривщица |  | 0 | 0 | 0 |
| Костенец |  | 15 | 18 | 20 |
| Пирдоп |  | 21 | 24 | 14,3 |
| Правец |  | 9 | 11 | 22,2 |
| Самоков |  | 37 | 46 | 24,3 |
| Своге |  | 0 | 1 | 100 |
| Сливница |  | 12 | 18 | 50 |
| Общо |  | 214 | 268 | 25,2 |

1.3 **Извършване на специализирани теренни проверки на физически блокове, в които са заявени площи за подпомагане по схеми и мерки за директни плащания**

На основание заповед на министъра на земеделието храните и горите и след предоставяне на списъци и цифрови географски данни с подлежащи на проверка физически блокове, в периода август-октомври е създадена необходимата организация за провеждането на специализирани теренни проверки. За проверка са определени 1484 физически блокове с площ 45 777,71ха, разположени на територията на Софийска област. Със заповед на директора на областната дирекция за провеждане на специализирани теренни проверки са определени 29 служители, като са използвани 12 броя GPS устройства. Данните от проведените теренни проверки, изготвените протоколи с констатации, измервания, снимки и работни карти са въведени в специализирания софтуер на теренните проверки. Окончателният доклад от проведените специализирани теренни проверки е предоставен на МЗХГ за отразяване в базата данни на Системата за идентификация на земеделските парцели като трима служители на общинските служби по земеделие са взели участие в работна група на отдел „ Център за поддържане на база данни на СИЗП и отдел “Идентификация на земеделски парцели“ в МЗХГ за подпомагане дешифрирането на новата ЦОФК и актуализиране на слоеве „Физически блокове“ и „Площи, допустими за подпомагане“. Информация за проверените физически блокове и площи е представена в Приложение 8.

**Приложение 8**

|  |  |  |
| --- | --- | --- |
| Община | Физически блокове  (брой) | Площ  (ха) |
| Антон | 59 | 1503,33 |
| Ботевград | 202 | 4303,12 |
| Горна Малина | 8 | 460,03 |
| Своге | 190 | 4055,49 |
| Годеч | 146 | 2470,65 |
| Костинброд | 34 | 467,98 |
| Елин Пелин | 53 | 2424,63 |
| Етрополе | 136 | 1542,98 |
| Златица | 76 | 2115,47 |
| Ихтиман | 16 | 893,49 |
| Копривщица | 79 | 1425,57 |
| Костенец | 23 | 2131,83 |
| Костинброд | 34 | 467,98 |
| Мирково | 88 | 3129,63 |
| Пирдоп | 51 | 1096,38 |
| Правец | 132 | 1753,66 |
| Самоков | 142 | 15153,59 |
| Сливница | 7 | 185,67 |
| Чавдар | 20 | 343,45 |
| Челопеч | 16 | 271,06 |
| **Общо** | **1484** | **45 777,71** |

1.4 Прием на възражения по одобрения специализиран слой „Площи, допустими за подпомагане“

От 02 до 13 декември 2019 г. в определения срок са приети 160 бр. възражения срещу обхвата на проекта на специализирания слой за кампания „Директни плащания“ 2019 г., одобрен със заповед на министъра на земеделието, храните и горите. Приетите възражения са въведени в регистъра на възраженията, а сканираните им копия са качени на сървъра на МЗХГ. Информация за броя на подадените възражения срещу специализирания слой и процентното им изменение в сравнение с 2018 г. е представена в Приложение 9.

**Приложение 9**

|  |  |  |  |
| --- | --- | --- | --- |
| **Административна**  **структура** | **Възражения „ПДП”**  **Директни плащания 2018 г. (брой)** | **Възражения „ПДП”**  **Директни плащания 2019 г.(брой)** | **Изменение**  **2019/2018 г.**  **(%)** |
| ОД”Земеделие”-София област | 368 | 160 | -56,5 |

През 2018 г. в Софийска област има нови самолетни снимки и е необходимо да се проверяват всичките парцели. Броят на подадените възраженията през 2019 г. е намален с 56,5%.

**2. ПОЗЕМЛЕНИ ОТНОШЕНИЯ И УПРАВЛЕНИЕ НА ЗЕМЕДЕЛСКИ ЗЕМИ ОТ ДЪРЖАВНИЯ ПОЗЕМЛЕН ФОНД**

**2. 1. Промяна на предназначението на земеделските земи за неземеделски нужди по реда на Закона за опазване на земеделските земи**

Проведени са 9 бр. заседания на Комисията по чл.17, ал.1, т.1 от ЗОЗЗ при ОД “Земеделие“ – София област.

Разгледани са 258 бр. преписки за утвърждаване на площадки и трасета на линейни обекти на техническата инфраструктура, както и за промяна предназначението на земеделската земя, в т.ч. 159 бр. решения за промяна предназначението на земеделска земя с площ 531,955 дка, за които са постановени такси по реда на чл. 30 от Закона за опазване на земеделските земи на стойност 557624,78 лв.

По сметка на МЗХ са постъпили 471020,80 лв. заплатени такси по реда на чл. 30, ал.1 от ЗОЗЗ за 140 бр. влезли в сила решения за промяна предназначението на земеделска земя с площ 610,453 дка.

Преобладаващият вид на обектите е предимно за жилищно строителство, обекти за складова дейност и логистика, селскостопански обекти и такива за нуждите на енергетиката и транспорта.

**2.2. Издаване на становища по реда на Наредба № 19/25.10.2012 г. за строителство в земеделските земи без промяна предназначението им.**

Наредба №19/25.10.2012 г. регламентира възможността за застрояване без промяна на предназначението в земеделски земи, свързано с ползването им. В земеделски земи с площ до 10 дка могат да се изграждат едноетажни селскостопански постройки за съхранение на селскостопанска продукция и инвентар, както и помещение за обитаване, а с площ над 10 дка-селскостопански сгради, постройки и съоръжения за съхранение на растителна и животинска продукция и отглеждане на животни, и съоръжения за благоустрояване и на помещения за обитаване. Издадени са 36 броя положителни становища по Наредба № 19/25.10.2012 г. за строителство в земеделските земи без промяна предназначението им.

**2.3. Сключване на споразумения за създаване на масиви за ползване по реда на чл.37 в и чл.37 ж от ЗСПЗЗ**

Във връзка с чл.37в от ЗСПЗЗ, стартира процедурата по създаване на масиви за ползване на земеделски земи, за стопанската 2019-2020 г., между собствениците и/или ползвателите, подали декларация по чл.69 от Правилника за прилагане на Закона за собствеността и ползването на земеделските земи или заявление по чл.70 от ППЗСПЗЗ.

В споразумението участват ползватели, които са изплатили задълженията си по чл.37в, ал. 7 от ЗСПЗЗ и по [чл. 34](https://web6.ciela.net/Document/DocumentHighlighted?dbId=0&documentId=2132550145&searchedText=зспзз&edition=2147483647&iconId=1&stateObject=%7b%22kind%22:%22getSearchResults%22,%22page%22:1,%22navigateTo%22:%22/AllProducts%22,%22sortAsc%22:%22asc%22%7d) за земите по ал. 3, т. 2 за предходните стопански години, както и задълженията си към държавния и общинския поземлен фонд.

В него не могат да се включват имоти, декларирани за обработване в реалните им граници, както и имоти с начин на трайно ползване пасища, мери и ливади.

Декларациите по чл.69 от ППЗСПЗЗ и заявленията по чл.70 от него, се ползват за определяне на изходните данни и материали за производствата по реда на чл.37 в и чл.37 ж от ЗСПЗЗ.

В законоустановения срок е определена стойността на средното годишно рентно плащане като цяло число в лева на декар за землищата на съответната община за предходната стопанска 2018-2019 г. въз основа на данни за средната стойност на рентните вноски, изчислена на база повече от половината договори, вписани в службата по вписванията и регистрирани договори за ползване на земеделски земи в съответната общинска служба по земеделие. Информация за средното годишно рентно плащане по общини, ползвано през стопанската 2019-2020 г. е представено в Приложение 10.

**Приложение 10**

|  |  |  |  |  |
| --- | --- | --- | --- | --- |
| ОБЩИНА | Средно  годишно  рентно  плащане на ниви /лв/дка/ | Средно  годишно  рентно  плащане на трайни  насждения  /лв/дка/ | Средно  годишно  рентно  плащане на  ливади /лв/дка/ | Средно  годишно  рентно  плащане на пасиша, мери /лв/дка/ |
| Елин Пелин | 12 | 0 | 7 | 7 |
| Пирдоп | 19 | 16 | 15 | 14 |
| Копривщица | 24 | 9 | 9 | 8 |
| Горна Малина-офис | 20 | 0 | 12 | 11 |
| Драгоман | 14 | 15 | 9 | 8 |
| Сливница | 16 | 30 | 8 | 8 |
| Божурище | 5 | 8 | 7 | 7 |
| Етрополе | 18 | 18 | 12 | 9 |
| Правец | 21 | 11 | 9 | 6 |
| Ботевград | 16 | 30 | 8 | 43 |
| Ихтиман | 20 | 0 | 9 | 9 |
| Костенец | 19 | 10 | 10 | 5 |
| Самоков | 17 | 18 | 16 | 16 |
| Костинброд | 19 | 30 | 17 | 15 |
| Годеч | 19 | 18 | 20 | 19 |
| Своге | 18 | 0 | 8 | 7 |

Изработени са 179 доброволни споразумения и 41 служебни разпределения за ползването на земите по масиви на територията на Софийска област.

На основание чл. 37 ж от ЗСПЗЗ масиви за ползване на пасища, мери и ливади може да се създават по споразумение между собственици и/или ползватели на животновъдни обекти с пасищни селскостопански животни, регистрирани в Интегрираната информационна система на БАБХ.

За всяко землище в срок до 5 ноември директорът на Областна дирекция „Земеделие”-София област назначи комисия, която изготви доклад, който се регистрира в деловодната система „Евентис” и съдържа сключеното споразумение, разпределението на масивите за ползване, данни за земите и за техните собственици. Директорът на ОД ”Земеделие” - София област издаде заповеди за обявяване на споразумението и разпределение на масивите в землището, като общия им брой е 155 броя заповеди, които се обявяват в кметството и в сградата на общинската служба по земеделие и се публикуват на интернет-страницата на дирекцията.

Сключени са 155 броя споразумения за създаване масиви за ползване на пасища, мери и ливади на територията на Софийска област при условията на чл.37 ж от ЗСПЗЗ. Проведените процедури по чл.37 в и чл.37 ж от ЗСПЗЗ са отразени в Приложение 11.

**Приложение 11**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ОСЗ | процедури по 37 в от ЗСПЗЗ за стопанската 2018/2019г. | | | процедури по 37 ж от ЗСПЗЗ за календарна 2018г. | процедури по 37 в от ЗСПЗЗ за стопанската 2019/2020 г. | | | процедури по 37 ж от ЗСПЗЗ за календарна 2020 г. |
| доброволни споразумения - брой | служебно разпределение - брой | издадени заповеди брой | доброволни споразумения-календарна 2019 г. | доброволни споразумения - брой | служебно разпределение - брой | издадени заповеди брой | календарна 2019 г. брой |
| **Костиброд** | 12 | 2 | 14 | 10 | 13 | 0 | 13 | 8 |
| **Божурище** | 9 | 0 | 9 | 6 | 9 | 0 | 9 | 6 |
| **Ботевград** | 12 | 0 | 12 | 10 | 12 |  | 12 | 10 |
| **Годеч** | 18 | 2 | 20 | 18 | 20 | 1 | 21 | 17 |
| **Драгоман** | 25 | 5 | 30 | 11 | 19 | 10 | 29 | 11 |
| **Елин Пелин** | 17 | 0 | 17 | 7 | 17 | 0 | 17 | 6 |
| **Горна Малина** | 14 | 1 | 15 | 10 | 14 | 0 | 14 | 9 |
| **Етрополе** | 6 | 0 | 6 | 6 | 6 | 0 | 6 | 7 |
| **Ихтиман** | 13 | 1 | 14 | 7 | 13 | 1 | 14 | 10 |
| **Копривщица** | 0 | 0 | 0 | 0 | 0 | 0 | 0 | 0 |
| **Костенец** | 7 | 4 | 11 | 0 | 8 | 3 | 11 | 0 |
| **Пирдоп** | 12 | 1 | 13 | 11 | 10 | 4 | 14 | 10 |
| **Правец** | 9 | 2 | 11 | 7 | 8 | 2 | 10 | 7 |
| **Самоков** | 15 | 6 | 21 | 20 | 11 | 12 | 23 | 18 |
| **Своге** | 5 | 5 | 10 | 25 | 14 | 1 | 15 | 27 |
| **Сливница** | 9 | 3 | 12 | 9 | 5 | 7 | 12 | 9 |
| **ОБЩО** | **183** | **32** | **215** | **157** | **179** | **41** | **220** | **155** |

**2.4. Изплащане на сумите за ползване на земеделските земи т.н. „бели петна“ по реда на чл.37 в от ЗСПЗЗ**

Така наречените „бели петна” са земеделски земи, за които няма сключени договори за наем или аренда и за които собствениците не са подали декларации по чл.69 от Правилника за прилагане на Закона за собствеността и ползването на земеделските земи.Те са разпределени между ползвателите, пропорционално на площта и съобразно начина на трайно ползване на собствената и наетата или арендувана земеделска земя в издадените заповеди по реда на чл.37 в и чл.37 ж от Закона за собствеността и ползването на земеделските земи. Ползвателите на земеделски земи - „бели петна” са внесли дължимите суми в размер на средното годишно рентно плащане за землището по сметката за чужди средства на областната дирекция в законоустановения срок. Заявленията, заедно с придружаващи документи за получаване на дължимите суми са подавани от собственици, съсобственици или наследници на имоти до областната дирекция чрез общинските служби по земеделие, като същите са извършили необходимите проверки във връзка с това. Информация за размера на постъпилите суми, изплатените суми и процентното им изменение е представена в Приложения № 12.

**Приложение 12.**

Постъпили суми от „бели петна” по реда на чл.37 в от ЗСПЗЗ

|  |  |  |  |  |
| --- | --- | --- | --- | --- |
|  | **Стопанска**  **2016-2017 г.**  **(лева)** | **Стопанска**  **2017-2018г. (лева)** | **Стопанска**  **2018-2019г. (лева)** | **Стопанска**  **2019-2020 г.**  **(лева)** |
| ОД”Земеделие”-София област | 2 141 894,17 | 2 144 774,5 | 2 094 974,07 | 2 370 198,11 |

Диаграма 16.


**Приложение 13** Постъпили суми от „бели петна” по реда на чл.37 ж от ЗСПЗЗ

|  |  |  |  |  |
| --- | --- | --- | --- | --- |
| **Административна**  **структура** | **Календарна**  **2017 г.**  **(лева)** | **Календарна**  **2018 г.**  **(лева)** | **Календарна**  **2019 г.**  **(лева)** | **Календарна**  **2020 г.**  **(лева)** |
| ОД”Земеделие”-София област | 426658,47 | 533557,17 | 560863,91 | 648468,06 |

Диаграма 17.

**Приложение 14** Изплатени суми по реда на чл.37 в от ЗСПЗЗ

|  |  |  |  |  |
| --- | --- | --- | --- | --- |
|  | **Заявления стопанска**  **2015-2016 г.**  **(лева)** | **Заявления стопанска**  **2016-2017 г.**  **(лева)** | **Заявления стопанска**  **2017-2018 г.**  **(лева)** | **Заявления стопанска**  **2018-2019 г.**  **(лева)** |
| ОД „Земеделие”-София област | 117062,59 | 112 489,18 | 160427,10 | 98407,95 |



Диаграма 18.

**Приложение 15** Изплатени суми по реда на чл.37 ж от ЗСПЗЗ

|  |  |  |  |
| --- | --- | --- | --- |
| **Административна**  **структура** | **Календарна**  **2017 г.**  **(лева)** | **Календарна**  **2018 г.**  **(лева)** | **Календарна**  **2019 г.**  **(лева)** |
| ОД „Земеделие”-София област | 12715,05 | 18802 | 20005,83 |

Диаграма 19.

**2.5 Управление на земеделските земи от Държавния поземлен фонд**

Общата площ на имотите от ДПФ на територията на областта е35040,169 дка. От тях предоставени със заповед на министъра на земеделието и храните по реда на чл.24, ал.2 и ал.3 от ЗСПЗЗ са 173 броя с обща площ 11732,399 дка.

Във връзка с писмо, изх.№ 9166-72 от 19.04.2010 г. на МЗХ, относно Методиката за извършване на проверки по реда на чл.47, ал.8 от ППЗСПЗЗ, за състоянието и ползването на имотите от ДПФ са направени проверки към 31.05.2019г. и към 30.11.2019 г. Съставени са констативни протоколи от извършените проверки и е установено неправомерно ползване на земеделски земи от ДПФ – два имота с обща площ 10,400 дка.

Проведена е тръжна сесия на основание чл.37 и, ал.13 от ЗСПЗЗ за отдаване на земеделска земя от ДПФ с НТП – мери, пасища и ливади, под наем за стопанската 2019/2020г. Сключени са два договора за обща площ 1470,299 дка. Проведени са два търга за отдаване под аренда на основание чл.47ж от ППЗСПЗЗ на земеделска земя от ДПФ с НТП – ниви за стопанската 2020/2021г. Няма подадени документи за участие и в двата търга.

**2.6. Постановяване на решения за възстановяване правото на собственост по реда на чл.33 ал.6 от ЗСПЗЗ и чл.11, ал.1 от ЗВСГЗГФ**

Общинските служби по земеделие комплектуват преписки за постъпилите заявления за възстановяване на право на собственост съгласно Правила за издаване на решения по реда на чл.33, ал.6 от ЗСПЗЗ и чл.11, ал.1 от ЗВСГЗГФ на Министерство на земеделието, храните и горите. На територията на Софийска област за 2019 г. са постановени 185 броя решения за възстановяване на собствеността по реда на чл.33, ал.6 от ЗСПЗЗ и чл.11, ал.1 от ЗВСГЗГФ.

**2.7. Бракуване на трайни насаждения с изтекъл срок на експлоатация**

В Областна дирекция „Земеделие”- София област са постъпили 11 бр. заявления за 2019 г. за бракуване на трайни насаждения. Със заповед на директора на ОД”Земеделие”- София област трайните насаждения са бракувани със съответните протоколи.

**3. МОНИТОРИНГ НА ПАЗАРА НА ЗЪРНО**

Със Закона за прилагане на общата организация на пазарите на земеделски продукти на Европейския съюз и Наредба № 23 от 29 декември 2015 г. за условията и реда за мониторинг на пазара на зърно, издадена от МЗХ и обнародвана в ДВ бр. 8 от 29.01.2016 г. се регламентира дейността по мониторинг на пазара на зърно.

Съгласно наредба № 23 от 29 декември 2015 г.:

- Собствениците или ползвателите обекти за съхранение на зърно /ОСЗ/ подават до края на всеки месец в съответната областна дирекция "Земеделие" декларации по образец за местонахождението на обектите и наличното количество зърно в тях.

- Земеделски стопани отглеждащи зърнени култури /обикновена пшеница, твърда пшеница, царевица, ечемик, ръж, овес, тритикале, слънчоглед, рапица и соя/ подават ежегодна декларация за произведеното зърно през текущата година.

- Новообявените обекти за съхранение на зърно, подават декларация за местонахождението и капацитета на обекта за съхранение на зърно, като посочените от тях данни и след извършване на проверка на място се вписват в списъка на обявените обекти за съхранение на зърно за областта.

Съгласно утвърдените от заместник министъра на МЗХГ тримесечни графици за извършване на проверки от областните дирекции „Земеделие“, броя на проверките на обекти за съхранение на зърно и на земеделски стопани в Софийска област е както следва:

**Приложение 16**

|  |  |  |  |  |  |  |
| --- | --- | --- | --- | --- | --- | --- |
|  | | І-во тримесечие | ІІ-ро тримесечие | ІІІ-то тримесечие | ІV-то тримесечие | Общо за 2019 г. |
| Обекти за съхранение на зърно | Брой проверки на обекти по **утвърден план** | 3 | 4 | 3 | 4 | 14 |
| **Проверени обекти** | **3** | **3** | **4** | **4** | **14** |
| Земеделски стопани | Брой проверки на земеделски стопани по **утвърден план** | 3 | 2 | 0 | 0 | 5 |
| **Проверени земеделски стопани** | **3** | **3** | **0** | **0** | **6** |

Към 31.12.2019 г. общия брой на регистрираните обекти за съхранение на зърно в Софийска област е 36 бр., като на 14 бр. от тях е извършена проверка.

При извършване на проверките се установява достоверността на данните, вписани в подадените декларации и установяване на актуалното им състояние, по отношение на собствеността и стопанисването им от фирми и физически лица. По отношение на установяване на собствеността и стопанисването им данните са предоставени в приложение 17.

**Приложение 17**

|  |  |  |  |  |  |  |
| --- | --- | --- | --- | --- | --- | --- |
| Установени налични количества зърно по време на проверките в обекти за съхранение на зърно | | | | | | Общо  /тона/ |
| Пшеница | Ечемик | Царевица | Слъчоглед | Ръж | Овес |
| 8827 | 776 | 644 | 1 | 100 | 150 | 10 498 |

**Извършени проверки на земеделски стопани**

През годината бяха проверени - шест земеделски стопанства, при които се установиха налични 565 тона зърно /пшеница/.

В брой 106 на държавен вестник от 21 декември 2018г., Закона за прилагане на общата организация на пазарите на земеделски продукти на Европейския съюз е изменен и допълнен, което доведе и до изменение и допълнение на Наредба № 23 от 29 декември 2015 г. /публикувано в ДВ. бр. 94 от 29 ноември 2019 г./

В резултат на промените в нормативната уредба от първо тримесечие на 2019г., зърнопреработвателните предприятия /ЗПП/, подават декларации за преработеното от тях зърно за всяко тримесечие. На територията на Софийска област има установени четири преработвателни предприятия – две мелници, фуражно предприятие и предприятия за производство на спирт.

По подадените декларации за преработка на зърно са преработени общо за годината: - 10 269 тона пшеница; - 74 445 тона царевица и 344 тона тритикале.

**Производство на зърно в Софийска област**

От подадените в Областна дирекция „Земеделие” – София област, декларации от земеделските стопани, количеството произведеното зърно, реколта 2019г. е следното:

* пшеница – 45 467 тона, в т. ч. 2 386 тона твърда пшеница;
* ечемик – 2 386 тона;
* царевица – 16 092 тона;
* слънчоглед – 17 129 тона;
* рапица – 17 тона;
* ръж – 749 тона;
* овес – 632 тона;
* тритикале – 1 189 тона
* соя – 5 тона.

Окачествяване на реколта 2019г.

През годината бе извършено окачествяване на реколтата в Софийска област от ечемик, пшеница, слънчоглед и царевица.

Ечемик – взети 8 броя проби от 1 025 тона за които са установени следните средни стойности: влага – 13,2 %; Хектолитрова маса – 59,6 kg/100 dm³; белтъчно съдържание – 12,5%; изравненост – 90,6%; културни примеси – 0,7% и чужди примеси – 0,8%.

Пшеница – взети 14 броя проби от 29 680 тона, установени са следните средни стойности: влага 11,9 %; хектолитрова маса – 75,3 kg/100 dm³; добив на мокър глутен – 28,4 %; суров протеин – 14,0% (% сухо в-во).

Според хлебопекарните качества, пшеницата е определена в следните групи по БДС 602-87

І-ва група – няма.; ІІ-ра група – 28,57%.; ІІ-ра Б група – 14,29 ; ІІІ+ група – 21,43%.; ІІІ-та група (фуражна пш.) – 35,71%.

Царевица – взети 10 броя проби от 1 330 тона, установени средни стойности: влага – 12,8%, хектолитрова маса – 71,2 kg/100 dm³; нишесте – 73,0%; културни примеси – 6,4% и чужди примеси – 0,3%.

Слънчоглед – 8 броя проби от 1 200 тона, средни стойности: влага – 5,8%; хектолитрова маса – 36,9 kg/100 dm³; масленост – 46,1%; културни примеси 1,1% и чужди примеси – 4,7%.

4. **ДЕЙНОСТИ, СВЪРЗАНИ С ПРИЛАГАНЕ НА ЗАКОНА ЗА РЕГИСТРАЦИЯ И КОНТРОЛ НА ЗЕМЕДЕЛСКАТА И ГОРСКАТА ТЕХНИКА**

І. Годишни технически прегледи

Извършени прегледи:

За изминалата 2019 г. на територията на Софийска област, от ОД “Земеделие“ – София област, в частност КТИ са направени 5138 ГТП.

В приложение 18 са показани ГТП по групи машини.

**Приложение 18**

|  |  |  |
| --- | --- | --- |
| № | Вид машина | Общ брой ГТП |
|  |
| 1 | 2 | 3 |
|  | **ГРУПА А** |  |
| 1 | Верижни трактори | 41 |
| 2 | Колесни трактори | 2400 |
| 3 | Самоходни шасита | 98 |
| 4 | Друга самоходна техника | 811 |
| 5 | Тракторни ремаркета | 628 |
| 6 | Горска техника | 219 |
|  | **ГРУПА Б** |  |
| 7 | Зърнокомбайни | 196 |
| 8 | Самоходни силажокомбайни | 10 |
| 9 | Други самоходни машини | 29 |
|  | **ГРУПА В** |  |
| 10 | Машини за сеитба и садене | 54 |
| 11 | Машини за торене и растителна защита | 52 |
| 12 | Фуражоприбиращи и фуражопреработващи | 337 |
| 13 | Почвообработващи | 148 |
| 14 | Сушилни и други | 3 |
| 15 | Зърно и семепочистващи |  |
| 16 | Машини за поливане | 18 |
| 17 | Горска техника | 94 |

ІІ. Регистрации

1. Извършени регистрации:

За 2019 г. са извършени 979 регистрации, 924 идентификации, като са раздадени 732 регистрационни табели за самоходната земеделска, горска техника, машини за земни работи, тракторни ремаркета и друга самоходна техника.

В приложение 19 са показани всички регистрации по групи машини.

**Приложение 19**

|  |  |  |  |
| --- | --- | --- | --- |
| № | Вид машина | Брой регистрации за периода |  |
| Всичко | В т.ч. нови машини |
| 1 | 2 | 3 | 4 |
|  | **ГРУПА А** |  |  |
| 1 | Верижни трактори | 6 |  |
| 2 | Колесни трактори | 369 | 7 |
| 3 | Самоходни шасита | 12 |  |
| 4 | Друга самоходна техника | 177 | 11 |
| 5 | Тракторни ремаркета | 103 | 3 |
| 6 | Горска техника | 114 | 4 |
|  | **ГРУПА Б** |  |  |
| 7 | Зърнокомбайни | 17 |  |
| 8 | Самоходни силажокомбайни | 2 |  |
| 9 | Други самоходни машини | 4 |  |
|  | **ГРУПА В** |  |  |
| 10 | Машини за сеитба и садене | 11 | 4 |
| 11 | Машини за торене и растителна защита | 16 | 5 |
| 12 | Фуражоприбиращи и фуражопреработващи | 73 | 11 |
| 13 | Почвообработващи | 36 | 16 |
| 14 | Сушилни и други | 2 |  |
| 15 | Зърно и семепочистващи |  |  |
| 16 | Машини за поливане | 2 |  |
| 17 | Горска техника | 35 | 9 |

III. Свидетелства за правоспособност категории Твк, Твк-з, Твк-г, Твк-м, Тпс;

За периода 01.01.2019г. – 31.12.2019г. са издадени 767 свидетелства за правоспособност.

Проверени са 332 машини при работа и транспорт. Проверени са 76 машини за наличие на сертификат за одобрение на типа и съответствието. Съставени са 7 акта за установени нарушения по закона за регистрация и контрол на земеделската и горска техника.

Издадени са 7 наказателни постановления по съставените актове за установени нарушения по ЗРКЗГТ.

**5. ДЕЙНОСТИ, СВЪРЗАНИ С ПРИЛАГАНЕ НА НАРЕДБА № 3/29.01.1999 Г.**

Регистърът на земеделските стопани служи за набиране на информация за земеделските производители и за дейността им с цел подпомагане на земеделието и развитие на селските райони.

Регистрираните в него земеделски стопани имат право да получават безплатно съвети и информация за цени и пазари на земеделски продукти от Националната служба за съвети в земеделието и да получават безплатна информация, анализи и прогнози от Областните дирекции „Земеделие”.

Данните, с които разполага Областна дирекция „Земеделие” – София област показват, че броят на регистрираните земеделски стопани се запазва, като през годините стойностите са следните:

* 2017 г. – 3445 бр.
* 2018 г. – 3348 бр.
* 2019 г. – 3211 бр.

**Приложение:20**

|  |  |  |  |  |
| --- | --- | --- | --- | --- |
|  | **Земеделски стопани стопанска**  **2016-2017 г.** | **Земеделски стопани стопанска**  **2017-2018 г.** | **Земеделски стопани стопанска**  **2018-2019 г.** | **Изменение**  **2018/2019 г.**  **2017-2018 г. (%)** |
| ОД”Земеделие”-София област | 3445 | 3348 | 3211 | -4,1 |

Диаграма 20.

6. **ДЕЙНОСТИ, СВЪРЗАНИ С ПРИЛАГАНЕ НА ЗАКОНА ЗА ЖИВОТНОВЪДСТВОТО И ЗАКОНА ЗА ПЧЕЛАРСТВОТО**

Съгласно чл.15, ал.3 от Закона за животновъдството, областната дирекция поддържа регистър на развъдните ферми и стопанства, членуващи в развъдни организации и произвеждащи чистопороден и хибриден разплоден материал. Във връзка с прилагането на Схема за държавна помощ за водене на родословна книга и за определяне продуктивността и генетичните качества на животните, в периода април-май е извършена проверка и заверка на предоставени от развъдните организации списъци на регистрирани земеделски стопани в Софийска област.

Съгласно разпоредбите на чл.8, ал.3 от Закона за пчеларството и чл.25,ал.2 от Наредба 47/11.11.203 г. за производство и предлагане на пазара на елитни и племенни пчелни майки и отводки /рояци/ и реда за водене на регистър, областната дирекция поддържа регистър на пчелините. През изминалата година е регистриран един пчелин. Със заповед на директора на областната дирекция са определени постоянни комисии на територията на всички общини на областта, които да осъществяват профилактика на заболяванията и опазване на пчелните семейства от отравяне при провеждане на растителнозащитни, дезинфекционни и дезинсекционни дейности. В случаите на подаден сигнал за масов подмор на пчели, комисиите извършват проверки на място и издават констативни протоколи. За изминалата година няма подадени жалби в дирекцията за масов подмор на пчели.

Съгласно Наредба №22 от 14 май 2004 г. за правилата за производство и търговия с чистопороден и хибриден разплоден материал при птици и реда за водене на регистър са регистрирани три стопанства от птици.

**7. ПЕРИОДИЧНИ ПОЛСКИ ОБСЛЕДВАНИЯ НА ПОСЕВИТЕ И НАСАЖДЕНИЯТА И УСТАНОВЯВАНЕ НА ЩЕТИ ВСЛЕДСТВИЕ НА ПРИРОДНИ БЕДСТВИЯ ИЛИ НЕБЛАГОПРИЯТНИ КЛИМАТИЧНИ УСЛОВИЯ**

**Обследване състоянието на земеделските култури през 2019 г.**

В изпълнение на писмо № 9166-11/05.02.2019 година на министъра на земеделието храните и горите е съставена междуведомствена комисия, която да извърши периодични полски обследвания на посевите и насажденията със земеделски култури за установяване на моментното им състояние, съобразно агроклиматичните условия. Обследването на есенните култури се проведе на четири етапа, в следните срокове:

I етап - от 18 до 22 март - извадково обследване на 10% от площите;

ІІ етап - от 18 до 19 април - извадково обследване на 10% от площите;

III етап – от 13 до 17 май - пълно обследване /100%/ за състоянието на есенниците и определяне на прогнозни средни добиви;

IV етап - м. юни – 7-10 дни преди жътва се проведе извадково обследване за 10% от площите за установяване на средните добиви и очакваното производство.

Резултатите от всяко обследване се обобщават и се записват в наблюдателен лист, който се изпраща на дирекция „Растениевъдство и биологично производство”, придружен с кратък доклад.

**Обследване на щетите от наводнения, градушки и други природни бедствия**

В агроклиматично отношение, изминалата 2019 г. не се характеризира с крайни климатични екстремуми и периоди на рязко затопляне и застудяване през зимните месеци. Падналите интензивни валежи през пролетните месеци доведоха до наводняване и преовлажняване на част от площите, засети със земеделски култури.

Постъпили са заявления от земеделски стопани в областта за проверка на пропаднали площи, вследствие на природни бедствия и неблагоприятни климатични условия, които са проверени на място от постоянно действаща експертна комисия.

Пропадналите площи, в резултат на неблагоприятни климатични условия – пороен и непрекъснат дъжд са в размер на 19 ха., като е изготвен един констативен протокол за 100% пропаднали площи. Издадени са 2 констативни протокола за 100% унищожени площи от засушаване на площ от 377,06 ха. Областна дирекция ”Земеделие”- София област е предоставила информация в МЗХГ, относно попълнените регистри на издадените констативни протоколи за настъпили неблагоприятни климатични условия през 2019 г. /щети на 100%/

**Приложение 21** Брой съставени констативни протоколи и унищожени площи от неблагоприятно климатично събитие засушаване през 2019г. – 100% пропаднали площи.

|  |  |  |  |  |  |  |
| --- | --- | --- | --- | --- | --- | --- |
| № по ред | ЕКАТТЕ | Вид на културата /изброяват се/ | № на констативен протокол /дата | Констативен протокол наводнения - 100% унищожени площи | | |
| Протоколи (бр.) | Засети площи от парцелите (ха) | Унищожени площи (ха) |
|
| 1 | 10690 | рапица | РД-20-345/12.02.2019 | 1 | 1.06 | 1.06 |
|  |  |  |  |  | 1.62 | 1.62 |
|  |  |  |  |  | 1.45 | 1.45 |
| 2 | 27303 | рапица | РД-20-358/28.03.2019 | 1 | 37.10 | 37.10 |
|  |  |  |  |  | 18.99 | 18.99 |
|  |  |  |  |  | 14.05 | 14.05 |
|  |  |  |  |  | 22.12 | 22.12 |
|  |  |  |  |  | 13.57 | 13.57 |
|  |  |  |  |  | 3.38 | 3.38 |
|  |  |  |  |  | 128.84 | 128.84 |
|  |  |  |  |  | 34.35 | 34.35 |
|  |  |  |  |  | 27.22 | 27.22 |
|  |  |  |  |  | 21.67 | 21.67 |
|  |  |  |  |  | 8.65 | 8.65 |
|  |  |  |  |  | 30.09 | 30.09 |
|  |  |  |  |  | 12.90 | 12.90 |
|  |  |  | **Всичко рапица** |  | **377.06** | **377.06** |

**Приложение 22:** Брой съставени констативни протоколи и унищожени площи от неблагоприятно климатично условие-проливни дъждове през 2019 година.

|  |  |  |  |  |  |  |
| --- | --- | --- | --- | --- | --- | --- |
| № по ред | ЕКАТТЕ | Вид на културата /изброяват се/ | № на констативен протокол /дата | Констативен протокол наводнения - 100% унищожени площи | | |
| Протоколи (бр.) | Засети площи от парцелите (ха) | Унищожени площи (ха) |
|
| 1 | 43757 | пшеница | АР-07-12/04.07.2019 | 1 | 19.00 | 19.00 |

**8. ХИДРОМЕЛИОРАЦИИ**

Във връзка с възложените отговорности за дейностите по хидромелиорации се извършва инвеститорски контрол от експерт в ОД “Земеделие” – София област на ремонтно-възстановителните дейности по ОПВВВ.

С цел възстановяване пропускателната способност, са извършени възстановителни работи по профила на корекцията на р. Лесновска в участък между 18+723 и км 19+010 в землището на с.Равно поле, община Елин Пелин, изразяващи се в отстраняване на храстовидна и дървесна растителност и механизирано почистване от блатна растителност и наносни отложения.

При започване и завършване на поливен процес 2019г. са замерени водните нива на язовир “Алино” и язовир “Бакър дере”, за да бъде установено водно количество, подадено на водоползвателите.

**9**. **ДЕЙНОСТ НА ОТДЕЛ”АГРОСТАТИСТИКА”**

9.1. Събиране на статистическа информация

Ежемесечни анкети:

При тези наблюдения се работи с всички предприятия на територията на ОД ”Земеделие”- Софийска област и те се приключват с годишна анкета :

* **Дейност на млекопреработвателните предприятия и производство на млечни продукти** - Данни за количеството преработено мляко и производството на млечни продукти
* **Дейност на кланиците и производство на червени и бели меса** - Данни за броя на закланите животни в кланиците и количеството месо по видове.
* **Дейност на люпилните** - Данни за произведени и реализирани еднодневни пилета - анкетиране на люпилни

9.2. През 2019 г. са стартирали следните агростатистически наблюдения:∙∙

* Дейност на предприятията за преработка на плодове и зеленчуци през 2018 г.;
* Птицевъдството в България през 2018 година;
* Преработка на мляко и производство на млечни продукти през 2018 г.
* Заетост и използване на територията на България през 2019 г. (БАНСИК);
* Прогнозиране на добивите от пшеница и ечемик – реколта 2019 г.;
* Стартира Пробното преброяване на земеделските стопанства, като неразделна част от преброяване на земеделските стопанства в Република България през 2020 година. В тази връзка се проведоха заседания на Областната комисия по преброяването на земеделските стопанства в България през 2020 година и пробно преброяване на земеделските стопанства през 2019 г. на територията на три населени места от областта като се отчетоха резултатите от него.
* Добиви от полски култури – реколта 2019 година.
* Производство на зеленчуци – реколта 2019 г.;
* Производство на плодове – реколта 2019 г.;
* Производство на грозде и вино – реколта 2019 г.;
* Брой на селскостопанските животни към 1 ви ноември 2019 г.;
* Пчеларството в България през 2019 г.

9.3. Система за земеделска счетоводна информация (СЗСИ) – През стопанската 2019 г. СЗСИ води и отчита икономическите резултати за стопанската 2018 г. на 60 земеделски стопанства, от които с двустранно счетоводство са 30 броя стопанства.

Необходимата счетоводна информация се събира от одобрените земеделски стопанства, като всяко одобрено земеделско стопанство е посетено минимум 3 пъти през годината с цел осъществяване контрол на качеството на информацията.

* Въвежда се на хартиен носител, в електронен вид и след това в програмата на МЗХГ от експертите, определени със заповед на директора на ОД ”Земеделие”– София областза функциониране на Системата за земеделска счетоводна информация (СЗСИ) на територията на Софийска област.
* Поддържа се актуална база данни на СЗСИ и се извършва замяна на земеделските стопанства, които не отговарят на определените критерии за подбор на стопанствата, участващи в Системата за земеделска счетоводна информация, съгласно изискванията на МЗХГ.
* На всеки 3 месеца се изпраща отчет в отдел „Агростатистика” към МЗХГ за направените разходи по събиране на данни за СЗСИ и доклад за извършената работа през периода.

**10. АДМИНИСТРАТИВНИ УСЛУГИ, ПРЕДОСТАВЯНИ ОТ ОБЩИНСКИТЕ СЛУЖБИ ПО ЗЕМЕДЕЛИЕ ПО РЕДА НА НАРЕДБА 49/05.11.2004 г.**

**Приложение 23: Предоставени административни услуги през 2019 г.**

|  |  |
| --- | --- |
| Наименование на административната услуга | Брой  извършени административни услуги |
| Изготвяне на скица на имот | 13013 |
| Изработване на скица – проект за разделяне или съединяване на имоти | 1699 |
| Въвеждане промени в регистъра на собствениците и в регистъра на имотите | 14424 |
| Заснемане и координиране на площни и линейни обекти и/или на трайни насаждения | 674 |
| Изработване на копие от карта или нейна част | 41 |
| Изработване на копие от трасировъчен карнет на имот, предоставяне на координати(X,Y) на гранични точки на имот | 1767 |
| Трасиране и/или заснемане и координиране на границите на имотите | 559 |
| Издаване препис от решение на поземлената комисия или Общинската служба по Земеделие и гори | 2557 |
| Регистриране на договор за аренда или наем и издаване на талон за аренда и наем | 1631 |
| Съгласуване на подробни устройствени планове при промяна предназначението на имотите | 28 |
| Предоставяне на данни по характеристики | 21 |
| Предоставяне баланс по характеристики | 14 |
| Справка за налична информация от регистъра за масив | 398 |
| Справка за налична информация от регистъра на собствениците | 233 |
| Заверяване на издадена скица на имот и/или копие от картата на масивите за ползване | 8371 |
| Презаверяване на скици, от издаването на които са изтекли 6 месеца | 1753 |
| Издаване на удостоверение по чл.52 от Закона за кадастъра и имотния регистър | 69 |
| Издаване на удостоверителен документ по чл.11, ал.2 от ЗСПЗЗ и по чл.13, ал.2 от ЗВСГЗГФ | 3 |
| Издаване на удостоверение за характеристики на имоти, необходими за определяне на данъчната им оценка | 3895 |
| Устни справки по картата на възстановената собственост, картата на масивите за ползванеи придружаващите ги регистри | 684 |
| Промяна на предназначението на земеделските земи | 258 |
| Регистриране на земеделски производители | 3354 |
| Издаване на разрешения за внос на семена от коноп/канабис/ и/или опиен мак | 0 |
| Издаване на разрешителни за извършване за бракуване на трайни насаждения с неизтекъл/изтекъл срок на амортизация | 11 |
| Закупуване на прилежащи площи на сгради | 3 |
| Покупко-продажба на недвижим имот по чл.24, ал.1 от ЗСПЗЗ на притежатели на поименни компенсационни бонове | 0 |
| Отдаване на земи от държавния поземлен фонд под наем или аренда, чрез търг или конкурс | 3 |
| Регистрация на животновъдни ферми по чл.15 от Закона за животновъдството | 4 |
| Отговори на предложения, сигнали, жалби и молби | 2903 |

Общинските служби по земеделие подпомагат службите по геодезия, картография и кадастър при административно обслужване на потребителите на кадастрална информация за земеделски земи и горски територии с одобрена кадастрална карта и кадастрални регистри. Осъществява се поетапно преминаване на землищата на територията на Софийска област към одобряване на кадастрална карта и кадастрални регистри и постепенното им преминаване към Службата по геодезия, картография и кадастър. Общинските служби по земеделие извършват административни услуги чрез осигурения им достъп до Кадастрално-информационната система.

**11. ВЗАИМОДЕЙСТВИЕ С ТЕРИТОРИАЛНИТЕ ЗВЕНА НА ИЗПЪЛНИТЕЛНАТА ВЛАСТ И ВТОРОСТЕПЕННИТЕ РАЗПОРЕДИТЕЛИ НА МЗХГ**

Съгласно чл. 4 от Устройствения правилник на областните дирекции „Земеделие”, ОД „Земеделие” – София област осъществява и взаимодействие с регионалните звена на останалите второстепенни разпоредители с бюджетни кредити към министъра на земеделието, храните и горите, както и с представители на местната и изпълнителна власт.

На проведените регулярни съвещания са обсъдени актуални проблеми и въпроси, които могат да се систематизират в следното:

1. Възникнали проблеми по време на Кампания „Директни плащания 2019 г.” и предложения за тяхното решаване съвместно с ОД на ДФЗ – Разплащателна агенция.

2. Участие в експертна комисия за обследване на площите със земеделски култури за изготвяне и оценка на моментното им състояние и при необходимост издаване на констативни или обикновени протоколи с експерти от дирекцията, ДФЗ, ОДБХ, ИАСАС, Регионална служба за съвети в земеделието и Изпълнителна агенция „Борба с градушките”.

3. Участие в комисии с представители на ОДБХ за проверки на животновъдни обекти на територията на областта.

Областна дирекция “Земеделие”.– София област успешно си взаимодейства с представителите на местната и изпълнителна власт. Създадени са комисии с участието на общините и кметствата в областта съгласно чл.37 в , ал.1 от ЗСПЗЗ при създаване на масиви за ползване на земеделски земи по споразумение между собствениците и/или ползвателите. В състава на комисиите се включват: кметът на населеното място, съответно кметският наместник или оправомощени от тях длъжностни лица, представител на общинската служба по земеделие и представител на областната дирекция "Земеделие".

В периода януари-февруари е извършено въвеждане на необходимата информация в Интегрираната информационна система на държавната администрация във връзка с изготвяне на годишните доклади за състоянието на администрацията и самооценка на административното обслужване за 2018 г.

На всяко тримесечие се изготвя отчет по показатели на областната дирекция за 2019 г. до Областния управител на Софийска област.

Представен е доклад за дейността на областната дирекция за 2018 г. до Министъра на земеделието, храните и горите, съгласно разпоредбата на чл.5 от Устройствения правилник на областните дирекции „Земеделие”.

**Проведени работни срещи**

- На 22.03.2019 г. се проведе среща на ръководството на Областна дирекция „Земеделие”–София област със земеделски стопани, произвеждащи растениевъдна продукция, пчелари и представители на Министерство на земеделието, храните и горите и Областната дирекция по безопасност на храните за обсъждане на проблемите свързани с нерегламентирани пръскания с препарати за растителна защита.

- Проведени са две заседания на ОКСЖ. На 12.07.2019 г. се проведе извънредно заседание на Съвета за развитие на животновъдството в Софийска област. Бяха обсъдени предложените изменения в Наредба № 44 от 2006 г. за ветеринарномедицинските изисквания към животновъдните обекти и приключилата кампания за Директни плащания – 2019 г. На животновъдите беше предоставена информация за държавните помощи за инвестиции за закупуване или изграждане на обекти за преработка и/или обработка на сурово мляко за 2019 г. и за закупуване на съоръжения за изхранване на новородени телета. От Национална служба за съвети в земеделието информираха за прием по подмярка 6.3 – „Стартова помощ за развитие на малки стопанства” от мярка 6 „Развитие на стопанства и предприятия” от Програмата за развитие на селските райони за периода 2014-2020 година. Анализирани бяха проблемите в сектор „Животновъдство” и присъстващите на заседанието животновъди дадоха следните предложения :

1. Да се упражни контрол от органите на министерство на земеделието, храните и горите при разпределението на ОПФ от общините;

2. Да се осигурява контрол от органите на БАБХ при регистрация на животновъдните обекти на основание чл. 137 от ЗВД

3. При кандидатстване на бенефициентите по схеми и мерки за директни плащания за допустимите животни да отпадне горния праг, защото всички животни имат право на подпомагане

4. Във връзка с изискването бенефициентите да имат завършен курс за хуманно отношение към животните, то такъв да се организира веднъж годишно от Областна дирекция „ Земеделие“ – София област

5. Земеделските стопани с първоначална регистрация с животни, млечно и месодайно направление да имат регламентирани облекчени условия при кандидатстване по схемите и мерките за обвързана подкрепа до третата година.

6. Да се преразгледа срока за задържане на животните в съответната ферма – 80 дни при обвързаната подкрепа, като този срок бъде 2/3 от възрастта на животното да е преминала в тази ферма. Това ще ликвидира наличието на животновъди, отглеждащи животни по 80 дни само за субсидии.

- Да се засили контрола върху вноса на палмово масло и сухо мляко и употребата им за „имитиращи продукти”.

- На 12.07.2019 г. се сформира Консултативен съвет по плодове и зеленчуци. Бяха избрани за председател Цветан Цеков – земеделски стопанин от с. Радотина, община Ботевград, производител на овощни култури /ябълки и круши/ и секретар – представител на Областна дирекция „Земеделие” – София област. Председателят предложи в състава на Областния консултативен съвет да има представител и на производителите на зеленчуци. Като такъв беше избран Станимир Божилов – земеделски стопанин от община Ихтиман. На заседанието присъстваха и експерти от МЗХГ. Бяха обсъдени проблемни теми свързани със системите за напояване, програма за борба с вредителите и болестите по плодовете и зеленчуците, схемите за обвързаното подпомагане в сектора и технологичните карти.

- Епизоотичната комисия за Софийска област е постоянно действаща комисия, която се създава на основание разпоредбите на Закона за ветеринарномедицинската дейност, като организира своевременни мерки за недопускане възникването и разпространението на масови епизотии на територията на областта. В състава на комисията са включени териториални звена на изпълнителната власт. В проведените заседания взе участие директорът на областната дирекция и директорът на Главна дирекция „Аграрно развитие”.

В изпълнение на заповед № РД 09-694 от 17.07.2018 г. на министъра на земеделието, храните и горите, относно усложнената епизоотична обстановка на територията на цяла Европа и констатирани огнища на заболяването „Африканска чума по свинете” Областна дирекция „Земеделие” – София област организира и проведе информационна кампания на 02.08.2019 година. На срещата присъстваха членовете на Областната епизоотична комисия, директорът на дирекцията, кметовете на общини, представител на експертния консултативен съвет и животновъди, отглеждащи свине. Това се наложи, тъй като в по-голямата си част стопанствата, отглеждащи малък брой животни-свине, за собствени нужди, така наречените тип „заден двор” не са регистрирани в БАБХ, нито по Наредба №3 от 1999 г. за създаване и поддържане на регистър на земеделските стопани. Беше извършено популяризиране на всички възможни и необходими превантивни мерки за опазване на свинете в личните стопанства от заразяване с болестта.

**12. Поддържане на електронната страница на ОД "Земеделие" – София област**

Официалния сайт на Областна дирекция "Земеделие" – София област се обновява своевременно с актуални документи, дейности и информация. Има препратки с активни линкове към МЗХГ, ДФЗ и други важни за земеделските стопани информационни сайтове.

Публикувани са всички нормативни документи – закони, подзаконови актове, наредби и правилници, като се актуализират след промените в тях. На страницата се обявяват и индивидуалните административни актове на дирекцията, касаещи права и интереси на заинтересовани лица. Като съобщения и обяви се поднася информация и за предстоящи конкурси, търгове и други. Публикувана е информация за структурата на дирекцията, Хартата на клиента и стандартите за административно обслужване, и образците на заявленията към тях.

Областна дирекция „Земеделие“ - София област работи с електронна система за документооборот - eventis, чрез която по електронен път се придвижват документи между Дирекцията и териториалните звена. Извършва се комуникацията с Министерство на земеделието, храните и горите и други държавни институции.

**IV. ДЕЙНОСТИ НА ДИРЕКЦИЯ „АПФСДЧР“**

Областна дирекция "Земеделие" – София област е специализирана териториална администрация към министъра на земеделието, храните и горите и е второстепенен разпоредител с бюджетни кредити към МЗХГ. Структурата и числеността на отделните административни звена се определят с длъжностното разписание при спазване на разпоредбите на  Закона за администрацията, Закона за държавния служител, Кодекса на труда  и подзаконовите актове по прилагането им.

Според характера на дейността, която извършват, административните звена в Областна дирекция "Земеделие" – София област са обособени в обща и специализирана администрация.

Общата администрация подпомага осъществяването на правомощията на директора, създава условия за осъществяване на дейността на специализираната администрация и извършва техническите дейности по административното обслужване. Общата администрация в ОД „Земеделие” – София област е организирана в дирекция "Административно-правна, финансово-стопанска дейност и човешки ресурси". В тази дирекция са включени 7 щатни бройки.

Специализираната администрация подпомага и осигурява осъществяването на правомощията на директора. По утвърдено щатно длъжностно разписание в Главната дирекция „Аграрно развитие” са предвидени 92 щатни бройки. В състава на тази дирекция са включени и 15 общински служби по земеделие и 5 офиса към три от тях

През годината редовно се провеждаха оперативни съвещания с началниците на общинските служби по земеделие, на които се поставяха, обсъждаха и решаваха въпроси, проблеми и задачи за изпълнение от служителите в ОД “Земеделие” – София област.

Регулярно са провеждани оперативни съвещания със служителите на ОД ”Земеделие”- София област.

Основните дейности на дирекция „АПФСДЧР“ са следните:

* Приемане, регистриране, разпределяне входящата служебна кореспонденция, изпращане изходящата кореспонденция. Звената за административно обслужване ежедневно приемат документи,които регистрират със съответен индекс.
* Предоставяне информация на граждани и организации за движението на преписките по реда на Закона за достъп до обществена информация. През 2019 г. в ОД "Земеделие" – София област са постъпили три броя заявления по ЗДОИ. Предоставена е информация съгласно Правилата за достъп до обществена информация в ОД "Земеделие" – София област**;**
* Систематизиране и съхраняване на документи и материали в съответствие със Закона за Националния архивен фонд, Наредбата за реда за организирането, обработването, експертизата, съхраняването и използването на документите в учрежденските архиви на държавните и общинските институции.
* Оказване правна помощ, осъществяване процесуалното представителство пред органите на съдебната власт, изразяване на становища и разработване предложения за решаване на правни проблеми, свързани с функциите на областната дирекция;
* Съхраняване служебните и трудовите досиета на служителите, издаване и заверяване служебни и трудови книжки и удостоверения за служебен и трудов стаж;
* Разработване длъжностно и поименно разписание на длъжностите в администрацията и изготвяне съответните документи по назначаването, преназначаването и освобождаването на служителите съгласно действащото законодателство;
* Осъществяване финансово-счетоводното обслужване на областната дирекция в съответствие с разпоредбите на Закона за счетоводство и други нормативни актове;
* Подготвяне предложения по проектобюджета и бюджета на областната дирекция, включително и за капиталови разходи;
* Извършване счетоводното отчитане на приходите и разходите по пълна бюджетна класификация по счетоводни сметки от сметкоплана на бюджетните предприятия;
* Изготвяне месечни, тримесечни и годишни отчети за касовото изпълнение на бюджетните и извънбюджетните сметки и фондове, годишен финансов отчет и баланс;
* Управляване имотите и вещите - държавна собственост, предоставени за нуждите на областната дирекция, водене на регистър за предоставените имоти - държавна собственост, и организиране материално-техническото снабдяване;
* Контролиране и анализиране разходването на предоставените бюджетни и други средства, както и събирането и трансфера на приходите.

**V. Обобщени изводи за развитие на земеделието в Софийска област**

Успешното прилагане на европейското и национално законодателство в областта на земеделието е довело до повишаване на средните добиви от зърнено-житните култури в Софийска област – пшеница и ечемик, от техническите култури – слънчоглед и маслодайна рапица, както и на картофите, които са традиционен продукт в общините Самоков и Копривщица. Наблюдава се увеличение на площите заети с етерично-маслени култури. През периода има развитие на сравнително добри нива на следните отрасли в областта на животновъдството: говедовъдство и биволовъдство, овцевъдство, птицевъдство, свиневъдство и пчеларство. Основните цели за развитие на земеделието в Софийска област са:

* Провеждане на информационни кампаний за разясняване на земеделските стопани възможностите за кандидатстване по схеми и мерки за директни плащания както и на държавни помощи в животновъдството за насърчаване на доброволно поети ангажименти за хуманно отношение към животните;
* Насърчаване на биологично производство;
* Насърчаване на производителите за дейности към модернизиране и възстановяване на хидромелиоративната инфраструктура за ефективно използване на водните ресурси.
* Подобряване качеството на предлаганите административни услуги от страна на работещите експерти в областната дирекция и общинските служби по земеделие.

След извършен анализ на дейностите, които извършва ОД ”Земеделие” – София област е констатирано изпълнение и постигане на очакваните резултати за 2019 г., в съответствие със заложените индикатори за целево изпълнение.

Развитието на земеделието в Софийска област през 2020 г. ще бъде обусловено от организационните, структурни и нормативни промени, наложени от членството ни в ЕС и структурирането на ПРСР в програмен период 2014 – 2020 година.

**АНТОНИЯ СТОИМЕНОВА**

*Директор на*

*Областна дирекция „Земеделие” /П/*

*София област*